**KKK (korduma kippuvad küsimused)**

Küsimus: **Kas üks inimene võib esitada mitu ideed?**  
Vastus: Jah, üks inimene või organisatsioon võib esitada mitu ideed. Kuid Kohtla-Järve Linnavalitsus ei oota konkurssile lihtsaid ideid, vaid läbimõeldud projekte, eelarvega, soovitavalt ka realiseerimiseks vajalike materjalide ja teenuste hinnakirjade ning võimalike teostaja(te) hinnapakkumis(t)ega.

K: **Miks on selline summa – 55 000 eurot?**  
V: Kaasava eelarve 2021-2022 realiseerimiseks on eraldatud 45 000 eurot, mis moodustas ca. 0,1% linna tegevkuludest. Kaasava eelarve 2022-2023 realiseerimiseks eraldatakse suurem summa inflatsiooni kompenseerimise eesmärgil.

K: **Kes otsustab, milline projekt viiakse ellu?**  
V: Otsustavad Kohtla-Järve linna elanikud rahvahääletusel, aga kindlasti konkursinõuetele vastavate projektide hulgast. Hääletamine plaani järgi toimub septembri keskel. Eelnevalt aga arutatakse projekte teemagruppides, mis koosnevad vastava valdkonna ekspertidest ja ideede esitajatest. Arutelugruppides sõelutakse välja tugevamad projektid, mis lähevad hääletusele. Eesmärk on, et hääletusel oleks hääletajate jaoks hoomatav hulk projekte. Kui pakutud projektide arv on piiratud, siis võivad need kõik hääletamisest osa võtta.

K: **Kas on võimalik ka, et mitu projekti viiakse ellu?**  
V: Kindlasti viiakse ellu vähemalt üks projekt. Kui võiduprojekt maksab piirsummast vähem, on võimalik, et viiakse ellu ka hääletamise pingereas järgmine projekt, mis mahub ülejääva rahasumma sisse.

K: **Kas ma saan projektid pakkuda ja neid hääletada, kui ma ei ole ametlikult Kohtla-Järvele registreeritud, kuigi elan Kohtla-Järvel?**  
V: Projekte võivad pakkuda kõik, kellele Kohtla-Järve asjad korda lähevad. Hääletuses saavad osaleda kõik isikud, kelle elukoht hääletamise hetkel on Eesti rahvastikuregistri andmetel Kohtla-Järve linn.

K: **Kui meie pakutud projekt saab rahastuse, kas peame selle siis ise ellu viima?**  
V: Kaasava eelarve protsessi saab esitada investeeringute objekte, kõige suurema häältearvuga projekti(de) elluviimise eest vastutab linnavalitsus. Samas võib linnavalitsus projekti elluviimise delegeerida ka mõnele teisele organisatsioonile, kellel on vastav oskus olemas. Küll ootaks projekti esitajatelt aktiivset osalust selle tutvustamisel.

K: **Kas ma saan esitada projekt ka siis, kui ma ei tea selle teostamise maksumust?**  
V: Ei saa, projekti ligikaudse maksumuse peaksite arvutama iseseisvalt. Võib-olla, selleks läheb vaja lisada ettevõtete hinnapakkumised, kelle pädevus võimaldab vastavate objektide täide viia. Või viited firmade hiinakirjadele, kelle tooteid või teenuseid vajatakse projekti teostamisel. Tähtis on jääda eraldatava eelarve piiridesse.

K: **Kas võib esitada ka ürituste ideid?**  
V: Ei, määruse järgi kaasava eelarve objektiks võib olla ainult linna territooriumil asuv investeeringuobjekt. Seega pakkuda võib kas uue objekti rajamist või olemasoleva renoveerimist/kohandamist. Üritusi (nt., kontserte) või tegevusi (nt, koolivaheajal keelelaagreid) pakkuvad projektid jäetakse kõrvale.

K: **Kas võib esitada investeeringuobjekte, mis asuvad eraomandis oleval maatükil?**  
V: Kaasava eelarve objekt peab asuma linnaterritooriumil (linna administratiivpiirides) ja olema avalikus kasutuses. Kui objekti soovitakse rajada maatükile, mille omanik ei ole Kohtla-Järve linn, sõlmitakse maaomanikuga avaliku kasutamise kokkulepe idee elluviimisele järgnevaks 5-ks aastaks. NB! Siit saab näha, mis tsoonid on munitsipaalomandis (sinised suurendamisel):

<https://kohtla-jarve.maps.arcgis.com/home/webmap/viewer.html?webmap=beaaba99c15b41a1b4612514d21676e5>

K: **Kas on võimalik projektidega tutvuda ka enne hääletust?**  
V: Kõik projektid on avalikud ja nendega saab tutvuda alates 16. augustist, kui konkursi nõuetele vastavad projektid avalikustatakse linna ametlikul kodulehel. Hääletusele minevad projektid tutvustame koostöös idee esitajatega kindlasti põhjalikumalt.

K: **Kuidas toimub hääletamine?**  
V: Hääletamine toimub elektroonilisena ID-kaardi, mobiil-ID või Smart-ID abil. Lisaks on linnavalitsuse peahoones (Keskallee 19), Ahtme linnaosas (Estonia pst 38) ja väiksemates linnaosades võimalus hääletamiseks ka neile, kes ise kodus hääletada ei saa või ei taha.

**K: Kellest koosnevad arutelugrupid (teemarühmad)?**  
V: Arutelugruppides on nii projektide esitajad kui ka oma ala eksperdid. Ekspertideks võivad olla linnavalitsuse valdkonna spetsialistid (oletatavalt konkursikomisjoni liikmed), vajadusel ka sõltumatud eksperdid. Arutelugrupid kutsutakse kokku siis, kui on selgunud, millised konkursinõuetele vastavad ideed on sellel aastal esitatud.

K: **Mis saab neist projektidest, mis kaasava eelarve rahastust ei saa?**  
V: Ülejäänud projektid on heaks täiendavaks infoallikaks linnavalitsusele selle kohta, millised on linlaste soovid ja prioriteedid. Kasvõi selles mõttes on hääletusest osavõtt väga oluline, et väljendada oma tahet ja soove. Võib juhtuda, et kaasava eelarve raames läbi põrunud projekt satub linna investeeringute kavva ja saab täide viidud teisi finansvahendite allikaid kasutades.